**Sreda, 18. 3. 2020 NIT**

**Dejavniki okolja – ponovimo:**

***Kaj je tlenje?***

*Je počasno gorenje z malo zraka (kisika). Ob večji količini kisika tlenje preide v gorenje.*

***Kaj je požar?***

*Je hitro in nenadzorovano gorenje, ki povzroči veliko materialne škode. Pomeni veliko nevarnost za ljudi. Je posledica človekove malomarnosti in neprevidnosti. Včasih pa se snovi vžgejo same od sebe (samovžig).*

**To uro bomo namenili utrjevanju snovi o dejavnikih okolja. Pred tabo sta dve zanimivi nalogi.**

* **Odpri učbenik na str. 78, 79: Igra vlog**

**Pozorno preberi spodnja navodila:**

K sodelovanju v tej nalogi povabi svoje domače. Ne pozabi, ti si vodja skupine! Razdeli vloge. Vsak član naj glasno prebere posamezno trditev za svojo vlogo. Trditve jim nato razloži. Ti to zmoreš! Izkaži se. (Če je treba, se prej dobro pripravi.)

Na koncu se svojim domačim ne pozabi zahvaliti za sodelovanje.

\_\_\_ ….. \_\_\_

* **Pripravi zvezek za NIT.** Čaka te še ena zanimiva in poučna naloga. V preglednici spodaj se nahaja štirinajst trditev, katerih vsebino je »poredni Cof« v desnem stolpcu pomešal.

**Tvoja naloga:** **Te trditve prepiši v zvezek tako, da bo njihova vsebina pravilna. Začetnim delom povedi v levem stolpcu poišči ustrezno nadaljevanje v desnem stolpcu.**

Če boš imel težave, si pomagaj z učbenikom in zapisi v zvezku.

Preden začneš, ne pozabi napisati naslova: Dejavniki okolja- utrjevanje

|  |  |
| --- | --- |
| **Letni časi nastajajo**  **Veter je**  **Voda v naravi**  **Zrak je zmes**  **V zraku so**  **Zrak s svojo težo pritiska na Zemljo. To**  **V vodi se sol**  **Temperatura ni enako**  **Lastnost telesa**  **Toplotni izolatorji**  **Hitro nenadzorovano gorenje imenujemo**  **Cikloni so**  **Zgornja plast tal**  **Napačna raba gnojil in škropiv** | plinov.  občutimo kot zračni tlak.  onesnažuje vodo in tla.  raztopi.  toplota.  kisik, dušik, ogljikov dioksid in vodni hlapi.  je temperatura.  slabo prevajajo toploto.  požar.  območja z nizkim zračnim tlakom.  je prst.  kroži.  zaradi kroženja Zemlje okoli Sonca in zaradi nagnjenosti njene osi.  gibanje zraka. |

*To je vse.**Te zanima, če si naloge pravilno rešil? Naslednjo uro ti posredujem rešitve.*